Metropolisie-hoë geskors | Maroela Media
ŉ Senior beampte van die Tshwane-metropolisie wat vir bedrog ondersoek word, is geskors.
Johanna “Trish” Armstrong het Donderdag ŉ brief gekry waarin sy ingelig is van die voorneme om haar te skors en moes binne 48 uur motiveer hoekom sy nie geskors moet word nie. Die 48 uur het Maandag verstryk.
“Sy is met onmiddellike effek en volle betaling geskors. Die ondersoek duur voort en sy sal binnekort voor ŉ dissiplinêre komitee verskyn,” het sr. supt. Isaac Mahamba, woordvoerder van die metropolisie, gesê.
Armstrong kon nie vir kommentaar bereik word nie.
Babss · 5 jaar gelede
“Met volle betaling”. Dit is die bonus wat hulle kry vir skelm wees. As daar enige teken van korrupsie is moet betalings dadelik gestaak word.
Anti-korrupsie · 5 jaar gelede
Dit slaan my dronk.
Lekker man lekker. Die patroon loop met almal so. Jy weet niks. Jy word aangestel in hierdie hoë pos. Die paw-paw strike die fan. Jy word geskors. Jy sit vir maande lekker by die huis en kry nogsteeds die helse salaris. (Maak seker jy bly skep tydens die skorsing). So hou dit vir maande aan en op die ou einde kom daar niks van nie en sterf ‘n stille dood. Bam!! Dis lekker man lekker!!